Toshkent shahrining Chilonzor tumanidagi ko‘chalardan biri 4 kunga yopiladi. Bu haqda poytaxt hokimligi matbuot xizmati xabar berdi. Qayd etilishicha, 6 noyabr kuni soat 07:00 dan 10 noyabr kuni soat 20:00 ga qadar Chilonzor tumanidagi M.G‘afurov ko‘chasida transport vositalarining harakatlanishi vaqtincha cheklanadi. Bunga yo‘lni ta’mirlash ishlari olib borilishi sabab ekani ma’lum qilingan. Haydovchilarga aylanma yo‘llardan foydalanish tavsiya etilgan va yuzaga kelgan noqulaylik uchun uzr so‘ralgan.